Document ID: 31997D0152

Komisjoni otsus,
10. veebruar 1997,
kolmandatest riikidest pärit loomade või loomsete saaduste tagasisaadetud partiide arvutifaili sisestatava teabe kohta
(EMPs kohaldatav tekst)
(97/152/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. juuli 1992. aasta otsust 92/438/EMÜ veterinaarse impordikorra (Shift-projekt) arvutistamise kohta, millega muudetakse direktiive 90/675/EMÜ, 91/496/EMÜ, 91/628/EMÜ ja otsust 90/424/EMÜ ning tunnistatakse kehtetuks otsus 88/192/EMÜ, [1] viimati muudetud Austria, Soome ja Rootsi ühinemisaktiga, eriti selle artiklit 12,
ning arvestades, et:
tuleb sisse seada infosüsteem loomade partiide kohta, mille riiklik veterinaararst piiripunktist tagasi saadab;
iga asjaomane asutus peab soovi korral ligi pääsema tagasisaadetud loomade või loomsete saaduste partiide arvutifailile;
sätestada tuleks arvutifaili sisestatav teave, et oleks võimalik täpselt kindlaks teha tagasisaadetud partiid ja tagasisaatmise põhjused;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Kolmandatest riikidest pärit loomade ja loomsete saaduste tagasisaadetud partiide arvutifaili sisestatav teave on sätestatud lisas.
Artikkel 2
Käesolev otsus on adresseeritud liikmesriikidele.
Brüssel, 10. veebruar 1997

Labels: 12
3
17
6